POLAR ปลื้มงบฯ Q1/58 พลิกกำไร มาที่ 113.51 ลบ.
POLAR เผยงบฯ Q1/58 พลิกกำไร มาที่ 113.51 ลบ. หลังบันทึกการรับรู้กำไรที่ยังไม่เกิดขึ้นจริงจากการเปลี่ยนแปลงมูลค่าเงินลงทุนชั่วคราว 122.50 ลบ.
11 พ.ค. 2558

บริษัท โพลาริส แคปปิตัล จำกัด (มหาชน) หรือ POLAR รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 113.51 ล้านบาท หรือมีกำไรสุทธิ 0.0603 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 10.63 ล้านบาท หรือขาดทุนสุทธิ 0.0144 บาทต่อหุ้น
ทั้งนี้ผลการดำเนินงานดังกล่าวที่พลิกกำไร เนื่องจากบริษัทมีการบันทึกรับรู้กำไรที่ยังไม่เกิดขึ้นจริงจากการเปลี่ยนแปลงมูลค่าเงินลงทุนชั่วคราว จำนวน 122.50 ล้านบาท